П Р О Т О К О Л    № 35

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

28 октомври 2014 г.

Днес, 28.10.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъства от администрацията на ВСС експертният сътрудник към комисията Румен Митев, гл. експерт – съдебна статистика, отдел „САОД”, дирекция „ИТСС”.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следните допълнителни точки:

- Писмо – молба от Златко Костадинов – съдия в Районен съд гр. Карнобат, във връзка с участието на всички съдии в анкетата за натовареността на съдиите /вх. № 11-07-1828/27.10.2014 г./ – като точка 6 от дневния ред;

- Информация за текущото състояние на процеса по попълване на он-лайн анкетата за натовареността на съдиите в резултат на решението на ВСС от 1 октомври 2014 г. – като точка 7 от дневния ред;

- Извлечение от Протокол № 45/22.10.2014 г. /т. 10/ от заседание на комисия „Международна дейност” на ВСС с искане за предоставяне на информация, касаеща Проект на Меморандум за сътрудничество между Висшия съдебен съвет и Националния център на щатските съдилища в областта на разработване, приемане и въвеждане в приложение на система за натовареност в съдилищата на Република България – като точка 8 от дневния ред.

ПО ДНЕВНИЯ РЕД

1. ОТНОСНО: Извлечение от Протокол № 59/14.10.2014 г. /т. Д-1/ от заседание на Комисията по предложенията и атестирането относно откриване на процедура за преназначаване на магистрати по реда на чл. 194 от ЗСВ от Военноапелативен съд в Апелативен съд гр. София. /отложена т. 3 от предходното заседание/

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема Сравнителния анализ на натовареността на Военноапелативен съд и Апелативен съд София за 2011 г., 2012 г., 2013 г., изготвен от Румен Митев – гл.експерт съдебна статистика, и го изпраща заедно с приложените Таблица 1 и Таблица 2 на Комисията по предложенията и атестирането към ВСС, за сведение.

2. ОТНОСНО: Извлечение от Протокол № 47/22.10.2014 г. /т. 32/ от заседание на комисия „Бюджет и финанси” на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение решението на комисия „Бюджет и финанси”, с което напомня на постоянните комисии на ВСС за предоставяне на предложения по проекта на Инструкция за осъществяване на взаимодействие между ВСС и НАП.
2.2. Уведомява комисия „Бюджет и финанси” че няма предложения от гледна точка на предмета на дейност на комисията, които да имат отношение към взаимодействието на ВСС с НАП.

3. ОТНОСНО: Извлечение от Протокол № 38/21.10.2014 г. /т. 9/ от заседание на комисия „Публична комуникация” на ВСС с приложено писмо от Съюза на юристите в България с предложение за публикуване на анализи, коментари и отзиви от страна на магистрати в списание „Общество и право”, за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.3. Приема за сведение предоставеното от комисия „Публична комуникация” писмо от Съюза на юристите в България.
3.2. Дава възможност на всеки от членовете на комисията, ако има конкретни предложения, подходящи за публикуване в списание „Общество и право”, свързани с темата за натовареността на органите на съдебната власт, да ги предоставя на комисия „Публична комуникация”. 
3.3. Изпраща решението по т. 3.2. на комисия „Публична комуникация” за сведение.

4. ОТНОСНО: Извлечение от Протокол № 38/21.10.2014 г. /т. 1/ от заседание на комисия „Публична комуникация” с приложен Анализ на медийните участия на членовете на ВСС за периода юли-септември 2014 г., за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение Анализ на медийните участия на членовете на ВСС за периода юли-септември 2014 г., предоставен от комисия „Публична комуникация”.

5. ОТНОСНО: Справки за индивидуалната натовареност на следователите в специализираните отдели на НСлС и следствените отдели на прокуратурите за третото тримесечие на 2014 г. /НСлС - изх.рег. № 5646/16.10.2014 г., ВСС - вх. № 11-12-015/13 г./21.10.2014 г./
Информацията се предоставя за всяко тримесечие във връзка с изискването й от Комисията по натовареност съгласно нейно решение по т. 3.2. от Протокол № 5/04.02.2014 г.
Констатира се в настоящата информация, както и във всички до сега представяни справки, липса на информация по отношение на следователите от Следствения отдел към Специализираната прокуратура.
Констатира се необходимост от допълване на представената информация с броя на новоразпределените дела на всеки от следователите за статистическия период.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение предоставените справки за индивидуалната натовареност на следователите в специализираните отдели на НСлС и следствените отдели на прокуратурите за третото тримесечие на 2014 г.
5.2. Предвид констатираната липса на такава информация за следователите от Специализираната прокуратура да се изиска чрез Главния прокурор на Република България представената до момента информация, както и представяната по-нататък такава да бъде допълнена с данни и по отношение на следователите от Следствения отдел към Специализираната прокуратура.
5.3. Да се изиска чрез главния прокурор представената до момента, както и впоследствие представяната информация, да бъде допълнена с броя на новоразпределените дела на следователите.

6. ОТНОСНО: Писмо – молба от Златко Костадинов – съдия в Районен съд гр. Карнобат, във връзка с участието на всички съдии в анкетата за натовареността на съдиите /вх. № 11-07-1828/27.10.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. Приема за сведение писмото-молба от Златко Костадинов – съдия в Районен съд гр. Карнобат.
6.2. Отправя молба към председателя на Окръжен съд гр. Бургас да организира извършване на проверка от системния администратор за наличието на достъп до интернет на съдиите в Районен съд Карнобат, както и да бъде оказано съдействие на съдия Златко Костадинов от същия съд за попълване на анкетата за натовареността.

7. ОТНОСНО: Информация за текущото състояние на процеса по попълване на он-лайн анкетата за натовареността на съдиите в резултат на решението на ВСС от 1 октомври 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Приема Информацията за текущото състояние на процеса по попълване на он-лайн анкетата за натовареността на съдиите към 24.10.2014 г.
7.2. В случай, че в последния ден от определения срок за попълване на анкетата – 31.10.2014 г., броят на успешно участвалите в изследването съдии не е достигнал надеждна представителна извадка за кумулиране на валидни за изследването данни, то срокът за попълване на анкетата да бъде удължен до 15 ноември 2014 г.
7.3. В случай, че срокът по предходната точка бъде удължен, да бъдат уведомени административните ръководители на съдилищата с оглед създаване на организация, включително и чрез съдействието на системните администратори в съответния съд, за попълване на анкетата.

8. ОТНОСНО: Извлечение от Протокол № 45/22.10.2014 г. /т. 10/ от заседание на комисия „Международна дейност” на ВСС с искане за предоставяне на информация, касаеща Проект на Меморандум за сътрудничество между Висшия съдебен съвет и Националния център на щатските съдилища в областта на разработване, приемане и въвеждане в приложение на система за натовареност в съдилищата на Република България.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Предлага на комисия „Международна дейност” да се проведе съвместно заседание за обсъждане на повдигнатите по проекта на меморандум въпроси, което да се проведе в рамките на насроченото за 29.10.2014 г. от 11.30 часа заседание на КМД.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ